I 1819 blev han medlem af den kommission, der skulle gøre forslag til den indbyrdes undervisnings indførelse på landet og i købstæderne. Han sluttede sig her helt til [[Joseph Nicolai Benjamin Abrahamson|Abrahamson]] og deltog i forslaget om, at metodens indførelse skulde befales. Dette skete vel ikke; men Mønster havde aldeles vundet kancellipræsident [[Frederik Julius Kaas|Kaas]], og han fik en betydelig indflydelse på de forholdsregler, hvorved den indbyrdes undervisning i de følgende år søgtes indtrængt i så mange skoler som muligt. Sammen med Abrahamson forfattede han det store værk: ''Om den indbyrdes Undervisnings Værd og Væsen'' (I-III, 1821-28). Det kostede dog megen møje at få subskribenterne på den 1. del til også at købe de senere. Da der rejste sig modstand mod metoden, var han dens ivrige forsvarer. Han har også forfattet de bekendte tabeller (1822), der længe efter, at det meste af metoden var gået af brug, endnu anvendtes i skolerne, og som just ikke vidne om, at han har haft det bedste pædagogiske greb. En anset gejstlig mand, der ville være talsmand for kongens og Abrahamsons planer måtte så meget mere påskønnes, som der kun var få af hans standsfæller, der ikke nærede mere eller mindre uvilje mod dem. Mønster, der 1826 havde disputeret for den teologiske doktorgrad, udnævntes i november 1829 til biskop i [[Århus]], men døde allerede følgende år. 
[[File:Jørgen Roed , Portræt af biskop P.H. Münster, 1829, RKMm0168, Ribe Kunstmuseum.jpg|thumb|left|[[Jørgen Roed]], ''Portræt af biskop P.H. Münster'', 1829, [[Ribe Kunstmuseum]].]]
{{-}}
== Kilder ==
* {{runeberg.org|dbl|12|0109.html Mønster, Peter Hans|[[L. Koch]]}}
Litteratur Historie